**ՀԱՅՏԱՐԱՐՈՒԹՅՈՒՆ**

**հրավերում փոփոխություններ կատարելու մասին**

### Հայտարարության սույն տեքստը հաստատված է գնահատող հանձնաժողովի

### 2021 թվականի հունիսի 23-իթիվ 1.2 որոշմամբ և հրապարակվում է

### «Գնումների մասին» օրենքի 29-րդհոդվածի համաձայն

### Ընթացակարգի ծածկագիրը ՀԽԳՀ-ԳՀԾՁԲ-21/8

### Հայաստանի խաղողագործության և գինեգործության հիմնադրամի կարիքների համար միջոցառումների հետ կապված ծառայությունների ձեռքբերման նպատակով կազմակերպված ՀԽԳՀ-ԳՀԾՁԲ-21/8 ծածկագրով գնման ընթացակարգի գնահատող հանձնաժողովը ստորև ներկայացնում է նույն ծածկագրով հրավերում կատարված փոփոխության պատճառները և կատարված փոփոխությունների համառոտ նկարագրությունը`

### Փոփոխության առաջացման պատճառ N1 Պատվիրատուի կողմից սահմանված տեխնիկական բնութագրում փոփոխություններ կատարելու անհրաժեշտության առաջացման հիմքով։

**Փոփոխության առաջացման պատճառ`** Հրավերի տեխնիկական սխալ

**Փոփոխության նկարագրություն**՝

Կատարողը պետք է 2021 թվականի հուլիսի 30-ին կազմակերպի գործարար միջոցառում Հայաստանի խաղողագործության և գինեգործության հիմնադրամի և գինի արտադրողների համար։

Կատարողը պետք է ունենա միջոցառումների կազմակերպման ոլորտում նվազագույնը 15 տարվա փորձ: Բոլոր փաստաթղթերը, որոնք հավաստում են վերոնշյալը, պետք է ներկայացվեն պայմանագիրը կնքելուց հետո 3 աշխատանքային օրվա ընթացքում:

Գործարար միջոցառումը պետք է տեղի ունենա ժամը 9։30-ից մինչև 23։59-ը, «Բեսթ Վեսթերն Պլյուս Կոնգրես» հյուրանոցում կամ համարժեք հյուրանոցում (Հայաստան, Երևան, Իտալիայի փող. 1, 0010)։ Միջոցառման ընթացքում Կատարողը պետք է կազմակերպի կոնֆերանս դահլիճ, երկու սուրճի ընդմիջում, ճաշ, ընդունելություն և շոու 170 անձի համար։

Ճաշի ընդմիջումը պետք է ներառի՝

* 5 տեսակի նախուտեստ (հավի կրծքմասով, թարմ բանջարեղենով և մայրաքաղաքային աղցաններ), պանրի տեսականի, մսի տեսականի։ Հաց։
* 3 տեսակի հիմնական ուտեստ՝ կրեմ սնկապուր, բիֆստրոգանով, խորոված իշխան բանջարեղենով և խավարտով։
* 3 տեսակի աղանդեր յուրաքանչյուրից 60 բաժին
* Զովացուցիչ ըմպելիքներ (բնական հյութ, գազավորված հյութ, հանքային ջուր, բնական ջուր, սուրճ լուծվող և արևելյան,, կաթ, թեյ)։

Սուրճի ընդմիջումներից յուրաքանչյուրը պետք է ներառի`

* 3 տեսակի քաղցրավենիք (արևելյան, պրոֆիտրոլ, սևամորթի ժպիտ)
* 4 տեսակի միրգ (ադամաթուզ, կեռաս, խնձոր, նարինջ)
* Զովացուցիչ ըմպելիքներ (բնական հյութ, գազավորված հյութ, հանքային ջուր, բնական ջուր, սուրճ լուծվող և արևելյան, կաթ, թեյ)։

Ընդունելությունը պետք է ներառի՝

* 6 տեսակի ուտեստ՝ ռոլլ սաղմոնով ցուկինիով, ծովախեցգետին քաղցր չիլի սոուսում, տավարի լեզվի ռոլ մեղրով, հավի փափկամիս տավարի բեկոնով և քաղցր սոուսով, տապակած տավարի մսով և սալորաչիրով ուտեստ, կանապե պանրով և խոզապուխտով, բրուսկետա լոլիկով՝ յուրաքանչյուրը նախատեսված 170 անձի համար
* Ընդունելության համար անհրաժեշտ է ապահովել սպիտակ և կարմիր գինիների 100-ական բաժակներ։ Պատվիրատուին պետք է ներկայացվի յուրաքանչյուր բաժակի 3 տարբերակ, որից պատվիրատուն կընտրի վերջնական տարբերակները սպիտակ և կարմիր գինիների համար։ Գինիները պետք է տրամադրվեն Պատվիրատուի գործընկեր գինի արտադրողների կողմից։
* Միջոցառման համար անհրաժեշտ է սրահը ապահովել պրոյեկտորով և համապատասխան էկրանով, ձայնային համակարգով, միկրոֆոնով։
* Միջոցառման ընթացքում անհրաժեշտ է ապահովել երկրորդ սենյակ՝ երկու ժամով քննարկում կազմակերպելու համար։ Երկրորդ սենյակը պետք է լինի նվազագույնը 50 հոգու տեղավորելու հնարավորությամբ։ Քննարկումների համար անհրաժեշտ է երկու ֆլիպչարտ կանգնակ, ֆլիպչարտ թղթի երկու կապոց և 4 մարկեր։
* Միջոցառման ընթացքում անհրաժեշտ է կազմակերպել ֆոտո և վիդեո նկարահանումներ։ Ֆոտոները, վիդեոները ու 3 րոպե տևողությամբ մեկ ամփոփիչ տեսահոլովակ պետք է տրամադրվի Պատվիրատուին միջոցառումից հետո 15 աշխատանքային օրվա ընթացքում։ Բոլոր օգտագործվող նկարների օգտագործման իրավունքը պետք է փոխանցվի Հիմնադրամին։ Նկարահանողները պետք է ունենան նվազագույնը 5 տարվա աշխատանքային փորձ և ներկայացնեն պորտֆոլիոն Պատվիրատուի կողմից հաստատման համար։
* Մասնակիցներին պետք է ապահովել կախովի անվանաքարտերով, ընդհանուր 160 հոգու համար։ Անվանացանկը կտրամադրվի Պատվիրատուի կողմից։
* Միջոցառման այլազգի 20 հյուրերի համար անհրաժեշտ է ապահովել սինխրոն թարգմանություն երկու ժամվա ընթացքում հայերենից անգլերեն և հակառակը։ Սինխրոն թարգմանության համար անհրաժեշտ սարքավորումները պետք է տրամադրի Կատարողը։
* Անհրաժեշտ է մշակել հրավիրատոմսերի դիզայնը տպագիր և էլեկտրոնային բաշխման համար։ Հրավիրատոմսը պետք է լինի դիզայնն ու տեքստը պետք է հաստատվեն Պատվիրատուի կողմից։ Անհրաժեշտ է տպել 30 օրինակ և տրամադրել Պատվիրատուին միջոցառումից 10 օր առաջ։
* Անհրաժեշտ է մշակել բրենդային պատի և ռոլափ բաների դիզայն ու իրականացնել տպագրական աշխատանքները։ Պրես վոլի և ռոլափ բաների դիզայնները պետք հաստատվեն Պատվիրատուի կողմից։
* Ընդունելության ընթացքում անհրաժեշտ է կազմակերպել մոլեկուլար ազոտով շոու՝ գինու ներառմամբ։
* Թվով 20 հյուրերի նվերների համար անհրաժեշտ է պատրաստել փայտե տուփեր երկու գինու շիշ տարողությամբ։ Տուփերի դիզայնը պետք է հաստատվի Պատվիրատուի կողմից։
* Անհրաժեշտ է մշակել և տպել 200 թղթե տոպրակ 40x40 չափի, բռնակով։ Տոպրակի վրա պետէ է լինի ՀԽԳՀ լոգոն և տեքստ, որը կտրամադրի Պատվիրատուն։

Կատարողը պետք է կազմակերպի գործարար միջոցառման հաղորդավարի պարտականությունները Հայաստանի խաղողագործության և գինեգործության հիմնադրամի, գինի արտադրողների և հյուրերի համար։ Կատարողը պետք է մշակի միջոցառումը վարելու սցենարը, հաղորդավարը անցկացնի այն և կազմակերպի գինու թեմայով ստենդափ հումորային շոու 30 րոպե տևողությամբ։ Միջոցառման սցենարը պետք է միտված լինի խթանելու գինու սպառման մշակույթը Հայաստանում, մասնավորապես՝ նպատակ ունենալով ներկայացնել գինու վերածնվող ոլորտը, սպառման միտումները, կրթել հանրությանը պատասխանատու սպառման վերաբերյալ։ Պատվիրատուն կարող է Հաղորդավարի ելույթներից հատվածներ կամ ամբողջությամբ հեռարձակի մեդիա հարթակներով։ Սցենարը պետք է հաստատի Պատվիրատուն։ Միջոցառման հաղորդավարը պետք է ունենա հանրային խոսքի նվազագույնը 10 տարվա փորձ, ունենա ինստագրամում և ֆեյսբուքում (յուրաքանչյուրում) նվազագույնը 15,000 հետևորդ: Հաղորդավարի ընտրությունը պետք է հաստատվի Պատվիրատուի կողմից։

Հայտերի ներկայացման վերջնաժամկետ սահմանել **2021թ. հունիսի 23-ը, ժամը 15:00-ը:**

Փոփոխության հիմնավորում` **«Գնումների մասին» ՀՀ օրենքի 29-րդ հոդվածի պահանջների համաձայն**

### Սույն հայտարարության հետ կապված լրացուցիչ տեղեկություններ ստանալու համար կարող եք դիմել ՀԽԳՀ-ԳՀԾՁԲ-21/8 ծածկագրով գնահատող հանձնաժողովի քարտուղար Մ. Մկրտչյան

### Հեռախոս՝ + 374 94 444330

### Էլ. Փոստ` tender@osllc.am